## Uredba o revalorizaciji

### NN 110/1993 (10.12.1993.), Uredba o revalorizaciji

# VLADA REPUBLIKE HRVATSKE

Na temelju članka 21. stavka 2. Zakona o neposrednim porezima ("Narodne
novine", broj 19/90, 28/90, 14/91, 73/91, 25/93 i 59/93), Vlada Republike
Hrvatske je na sjednici održanoj 9. prosinca 1993. donijela

## UREDBU

### o revalorizaciji

Članak 1

I) Ovom se Uredbom propisuje način obračuna revalorizacije za poduzetnike,
koji su prema Zakonu o neposrednim porezima obveznici plaćanja poreza na
dobit, prema ostvarenoj dobiti.

2) Odredbe ove Uredbe odnose se i na neprofitne pravne osobe. iz članka
1. stavak 5. Zakona o računovodstvu ako je porezni organ za dio te pravne
osobe odredio obvezu plaćanja poreza na dobit.

Članak 2.

1) Revalorizacija prema ovoj Uredbi obuhvaća:

1. revalorizaciju dugotrajne materijalne i nematerijalne imovine (osim
predujmova),

2. revalorizaci;u zaliha trgovačke robe,

3. revalorizaciju predujmova s ugovorenom fiksnom cijenom,

4. revalorizaciju udjela, dionica i sudjelujućih interesa (participacija),

5. revalorizaciju vlastitog kapitala.

Članak 3.

Revalorizacija se obavlja primjenom koeficijenta rasta proizvođačkih
cijena industrijskih proizvoda.

Članak 4.

1) Osnovica za revalorizaciju dugotrajne materijalne i nematerijalne
imovine jest nabavna vrijednost imovine i akumulirana amortizacija (ispravak
vrijednosti). Razlika između svote revalorizacije nabavne vrijednosti i
akumulirane amortizacije čini prihod u smislu Zakona o neposrednim porezima.

2) Revalorizacija dugotrajne materijalne i nematerijalne imovine obavlja
se od početka do kraja obračunskoga razdoblja.

3) Za dijelove dugotrajne imovine koji su nabavljeni tijekom obračunskog
razdoblja, revalorizacija se obavlja od prvog dana sljedećega mjeseca od
dana nabave do kraja obračunskoga razdoblja.

4) Za dijelove dugotrajne imovine koji su otuđeni tijekom obračunskoga
razdoblja, revalorizacija se obavlja do kraja mjeseca u kojemu je došlo
do otuđenja.

Članak 5

Revalorizacija zaliha trgovačke robe obavlja se primjenom metode zadnje
ulazne cijene. Rezultat revalorizacije čini prihod u smislu Zakona o neposrednim
porezima.

Članak 6.

Revalorizacija predujmova s ugovorenom fiksnom cijenom obavlja se primjenom
koeficijenta iz članka 3. ove Uredbe.

Članak 7.

Revalorizacija udjela, dionica i sudjelujućih interesa (participacija),
obavlja se primjenom koeficijenta iz članka 3. ove Uredbe. i to do visine
tržišnih cijena. Osnovicu za revalorizaciju čini nominalna vrijednost udjela
i sudjelujućih interesa (participacija).

Članak 8.

1) Revalorizacija početnoga stanja vlastitoga kapitala obavlja se primjenom
koeficijenta iz članka 3. ove Uredbe, i to od početka do kraja obračunskoga
razdoblja.

2) Povećanja vlastitoga kapitala tijekom obračunskoga razdoblja revaloriziraju
se od prvoga dana sljedećeg mjeseca od dana povećanja kapitala do dana
obračuna.

3) Smanjenja vlastitoga kapitala tijekom obračunskoga razdoblja revaloriziraju
se do kraja mjeseca u kome je došlo do smanjenja.

4) Iznos revalorizacije iz stavka 1. ovoga članka uvećava se za iznos
revalorizacije iz stavka 2., a umanjuje se za iznos revalorizacije iz stavka
3. ovoga članka.

Članak 9.

1) Vlastiti kapital. u smislu članka 8. stavka 1., čini iznos neto vrijednosti
imovine koja se utvrđuje na početku razdoblja obračuna tako da se aktiva
umanji za obveze s utvrđenim i mogućim rokom dospijeća.

2) Povećanje vlastitoga kapitala, u smislu članka 8. stavka 2. čine:

1. nova ulaganja,

2. dodatna ulaganja.

3) Smanjenja vlastitoga kapitala u smislu članka 8. stavka 3. čine:

1. isplata dobiti,

2. povlačenje dionica ili temeljnih uloga.

4) Sukladno stavku 2. ovoga članka, povećanjem se smatra samo ono povećanje
koje je prijavljeno i upisano u sudski registar.

Članak l0.

1) Za iznos revalorizacije imovine iz članka 4., 5., 6. i 7. povećava
se osnovica poreza na dobit utvrđena prema Zakonu o neposrednim porezima.

2) Za iznos revalorizacije vlastitoga kapitala iz članka 8. ove Uredbe
umanjuje se osnovica poreza na dobit utvrđena prema Zakonu o neposrednim
porezima.

Članak 11 .

Zadužuje se Državni zavod za statistiku da utvrdi i objavi sljedeće
koeficijente:

- mjesečni koeficijent rasta proizvođačkih cijena industrijskih proizvoda

- koeficijent rasta proizvođačkih cijena industrijskih proizvoda od
početka godine do kraja mjeseca

- koeficijent rasta proizvođačkih cijena industrijskih proizvoda od
početka mjeseca do kraja obračunskoga razdoblja.

Članak 12.

Ovlašćuje se ministar financija da donosi upute o primjeni ove Uredbe.

Članak 13.

Ova Uredba stupa na snagu danom objave u "Narodnim novinama",
a primjenjuje se pri obračunu poreza na dobit za 1993. godinu..

Klasa: 431-01/93-01/02

Urbroj : 5030112-93-2

Zagreb. 9. prosinca 1993.

Predsjednik

**Nikica Valentić, v. r.**

Uredba, NN 110/1993-2127